laion/Wikipedia-Exotic huggingface dataset:
זינגר וולוג

זינגר וולוג (באנגלית: Singer Vogue) היא מכונית משפחתית מתוצרת יצרנית האופנועים והמכוניות הבריטית Singer Motors (אנ') אשר יוצרה בין השנים 1961–1970 בבריטניה. בין השנים 1963–1966 יוצר הדגם באוסטרליה על ידי Rootes Australia (אנ'), חברת בת של "Rootes Group" (אנ') ושווק בשם "Humber Vogue". דור ראשון יוצר בין השנים 1961–1967, סדרה ראשונה יוצרה בין השנים 1961–1963, סדרה שנייה יוצרה בשנת 1963, סדרה שלישית יוצרה בשנת 1964, סדרה רביעית יוצרה בין השנים 1965–1967. דור שני - יוצר בין השנים 1967 – 1970, היה קרוי: "ניו וולוג". סדאן סטיישן דור ראשון של דגם "זינגר וולוג" אשר יוצר בין השנים 1961–1967 התבסס על דגם הילמן סופר מינקס. דור שני של דגם "ניו וולוג" אשר יוצר בין השנים 1967–1970 התבסס על דגם הילמן הנטר. 4 דלתות. 4-5 נוסעים (שנת 1967). מנוע קדמי. מנוע בנזין. מנוע קירור מים. קיבולת מכל בנזין - 45.5 ליטר (שנת 1967). "זינגר וולוג", שנת 1963 "זינגר וולוג" "זינגר וולוג", שנת 1966 "זינגר וולוג", שנת 1965 - סטיישן "זינגר וולוג", שנת 1969 "זינגר וולוג", שנת 1968 "זינגר וולוג", שנת 1968 - סטיישן זינגר SM 1500 זינגר הנטר מדיה וקבצים בנושא זינגר וולוג בוויקישיתוף זינגר וולוג, סרטון באתר יוטיוב היסטורית וולוג asco.org.uk/Vogue דגם "Humber Vogue" באוסטרליה tradeuniquecars.com.au/feature-cars/1202/humber-vogue דגמי Humber Vogue web.archive.org/web/20060430212447 "זינגר וולוג" סדרה שנייה flickr.com/photos/triggerscarstuff ניו וולוג twotenclassictours.com/cars/1966-singer-vogue "ניו זינגר וולוג" - תמונה amazon.com/Vintage-photo-Singer-Vogue-Estate "זינגר וולוג" שנת 1967 - מפרט carfolio.com/specifications/models/car
יחסי בלגיה–רוסיה

יחסי בלגיה–רוסיה הם יחסי החוץ הדו-צדדיים בין שתי המדינות, בלגיה ורוסיה. שתי המדינות הן חברות מלאות של מועצת אירופה ושל הארגון לביטחון ולשיתוף פעולה באירופה. המגעים בין בלגיה לרוסיה החלו בתחילת המאה ה-18, כאשר פיוטר הגדול ביקר בארצות השפלה הדרומיות בשנת 1717. בין הערים שהוא ביקר היו בריסל, אאכן וספא. פיוטר השאיר את חותמו בספא, כאשר בנה מבנה עם אכסדרה מעל המעיין המרכזי, אשר המקומיים שינו את השם לכבודו כפוון פייר-לה-גרנד. יחסים דיפלומטיים כוננו בין בלגיה לבין האימפריה הרוסית ב-1853, כאשר מיכאל אירנייביץ' קרפטוביץ' מונה כנציג הראשון של האימפריה הרוסית בבריסל ב-19 במרץ 1853. במהלך מלחמת העולם הראשונה היו שתי המדינות חלק ממדינות ההסכמה, ובמהלך מלחמת העולם השנייה הן היו חלק מבעלות הברית, ולחמו נגד גרמניה הנאצית. לאחר המלחמה היו שתי המדינות משני צידי המתרס במהלך המלחמה הקרה; רוסיה, שנקראה באותה העת ברית המועצות, הובילה את הגוש המזרחי וברית ורשה, בעוד שבלגיה הייתה חברה בנאט"ו. בשנת 2004, הסחר בין שתי המדינות הסתכם ב-4.75 מיליארד אירו, גידול של 1.18 מיליארד אירו לעומת השנה החולפת, כאשר רוסיה מחזיקה בעודף המסחרי של 1.51 מיליארד אירו של הסחר בין שתי המדינות. היצוא הרוסי לבלגיה כלל בעיקר סחורות, כולל מינרלים (37%), אבנים יקרות וחצי יקרות (22%), מתכות ברזליות ואל ברזליות (17%) ומוצרים כימיים (8%). היבוא הרוסי מבלגיה כלל ציוד תעשייתי (25%), כימיקלים ותרופות (18%), מוצרי פלסטיק וגומי (9%), מזון (8%) תחבורה (8%). בשנת 2004, בלגיה ייבאה 30% מהנפט והגז טבעי שלה מרוסיה, אם כי בעיקר בשוק הספוט. קיימים טיסות ישירות בין שתי המדינות, כאשר אירופלוט ובראסלס איירליינס מפעילות טיסות בין מוסקבה לבין בריסל. בלגיה מחזיקה ברוסיה שגרירות במוסקבה וקונסוליה כללית בסנקט פטרבורג. מאידך, רוסיה מחזיקה בבלגיה שגרירות בבריסל וקונסוליה כללית באנטוורפן. מדיה וקבצים בנושא יחסי בלגיה–רוסיה בוויקישיתוף Bogue, David (1852). "Chief town in Belgium and on the route of the Rhine". Belgium and the Rhine. London: D. Bogue. pp. 74–75. נבדק ב-2009-03-31. Chambers, William (1842). "Spa to Cologne". A tour in Switzerland in 1841. Edinburgh: W. & R. Chambers. p. 8. נבדק ב-2009-03-31. Logan, Leanne; Cole, Geert (2007). "The Ardennes". Belgium & Luxembourg (3rd ed.). Lonely Planet. p. 255. ISBN 1-74104-237-2. נבדק ב-2009-03-31. Lemon, Mark; Mayhew, Henry; Taylor, Tom; Brooks, Shirley; Cowley Burnand, Francis; Seaman, Owen (1853). Punch. Vol. XXIV. London: Punch Publications Ltd. p. 211. נבדק ב-2009-03-23. Представители Российской Империи В Других Странах (ברוסית). Worldwide Historical Project. אורכב מ-המקור ב-2011-09-28. נבדק ב-2009-03-31. Российско-бельгийские отношения (ברוסית). משרד החוץ של רוסיה. 4 באוקטובר 2005. נבדק ב-2009-03-31. {{cite web}}: (עזרה) "ОАО "Аэрофлот — Российские авиалинии"" (ברוסית). Polyot-Sirena. אורכב מ-המקור ב-2015-09-24. נבדק ב-2009-03-31. "Delta Air Transport /Brussels Airlines/ Brussels Airlines" (ברוסית). Polyot-Sirena. אורכב מ-המקור ב-2015-09-24. נבדק ב-2009-03-31. אתר על יחסי מדינות
אלכסנדר שלנברג

אלכסנדר שלנברג (בגרמנית: Alexander Schallenberg; נולד ב־20 ביוני 1969) הוא דיפלומט, משפטן, פוליטיקאי אוסטרי מטעם מפלגת העם האוסטרית המכהן כשר החוץ של אוסטריה. מ-11 באוקטובר 2021 עד 7 בדצמבר 2021 כיהן כקנצלר אוסטריה. שלנברג נולד בשנת 1969 בברן כבן לשגריר אוסטרי, גדל בהודו, ספרד ופריז. משנת 1989 עד 1994 למד משפטים באוניברסיטת וינה ובאוניברסיטת פנתאון-אסאס. לאחר סיום לימודיו המשיך את לימודיו במכללה לאירופה עד 1995. בשנת 1997 נכנס למשרד החוץ של אוסטריה. בשנת 1997 עבד במשרד הפדרלי לענייני חוץ. בין השנים 1999–2000 שימש שלנברג כראש היחידה לעניינים כלליים לשילוב האיחוד האירופי. בין השנים 2000–2005 כיהן שלנברג ראש המחלקה לעניינים משפטיים בייצוג הקבוע של אוסטריה לאיחוד האירופי. בין השנים 2005–2008 היה חבר הממשלה ודובר העיתונות של שרת החוץ אורסולה פלסניק. בין השנים 2008–2013 היה שלנברג חבר הממשלה ודובר העיתונות של השר לענייני חוץ (וסגן קנצלר) מיכאל שינדלגר. בין השנים 2009–2013 כיהן כראש יחידת המטה 1 (תיאום תקשורת מדיניות חוץ, דיפלומטיה ציבורית) ונכון לשנת 2011 גם סגן ראש הקבינט של סגן קנצלר ושר החוץ, מייקל שינדלגר. בין השנים 2014–2016 היה שלנברג ראש היחידה החדשה לתכנון אסטרטגי ומדיניות המדווח ישירות לשר החוץ סבסטיאן קורץ. בין השנים 2016–2018 שימש שלנברג כמנכ"ל אירופה במשרד הפדרלי לאירופה, אינטגרציה וענייני חוץ. מאז שנת 2018 שלנברג הוא מנהל כללי לתיאום מדור IV בקנצלרייה הפדרלית. ב־3 ביוני 2019 מונה שלנברג לתפקיד שר החוץ של אוסטריה במסגרת ממשלת המעבר של בריגיטה בירליין. ב-7 בינואר 2020 הוקמה ממשלה קבועה חדשה בראשות סבסטיאן קורץ והוחלט ששלנברג ימשיך לכהן כשר החוץ. ב-9 באוקטובר 2021 הודיע סבסטיאן קורץ כי הוא מתפטר מתפקיד הקנצלר וכי ימסור את התפקיד לשלנברג. התפקיד נמסר לשלנברג ב-11 באוקטובר. במהלך כהונתו הכריז שלנברג על הטלת חובת חיסונים נגד נגיף הקורונה על כלל אזרחי אוסטריה, שתכנס לתוקף החל מפברואר 2022. ב-2 בדצמבר 2021, פחות מחודשיים לאחר כניסתו לתפקיד, הודיע שלנברג כי יפרוש מתפקידו כקנצלר אוסטריה ברגע שמפלגתו תסכים על זהותו של המנהיג הבא שלה, ואכן עם בחירתו של שר הפנים קארל נהאמר לתפקיד, פרש שלנברג מתפקידו והתמנה לשר החוץ. מדיה וקבצים בנושא אלכסנדר שלנברג בוויקישיתוף אלכסנדר שלנברג, ברשת החברתית אקס (טוויטר) אלדד בק, קנצלר אוסטריה: "הדאגה של ישראל מאיראן מובנת", באתר ישראל היום, 6 בנובמבר 2021 Federal Chancellery Republic of Austria, Curriculum Vitae Alexander Schallenberg (ארכיון) MATTHEW KARNITSCHNIG, Austria’s Sebastian Kurz resigns, Politico, ‏October 9, 2021 (באנגלית) https://twitter.com/kann_news/status/1447522966766510080, Twitter שלנברג מכריז על חובת חיסונים, כלכליסט, 19.11.2021 Austria’s Chancellor Alexander Schallenberg to step down, POLITICO, ‏2021-12-02 (באנגלית אמריקאית) ערך זה הוא קצרמר בנושא אוסטריה ובנושא אישים. אתם מוזמנים לתרום לוויקיפדיה ולהרחיב אותו.
ג'ון רטקליף

ג'ון לי רטקליף (באנגלית: John Lee Ratcliffe; נולד ב-20 באוקטובר 1965) הוא פוליטיקאי אמריקאי חבר המפלגה הרפובליקנית שכיהן כראש המודיעין הלאומי בקבינט של דונלד טראמפ. קודם לכן כיהן כנציג המחוז ה-4 של טקסס בבית הנבחרים של ארצות הברית. רטקליף נולד באילינוי הצעיר משישה ילדיהם של זוג מורים. הוא סיים תואר ראשון באוניברסיטת נוטרדאם ותואר JD במשפטים באוניברסיטת סאותרן מתודיסט שבטקסס. לאחר הלימודים עסק בעריכת דין בדאלאס. בתקופת נשיאותו של ג'ורג' ווקר בוש מונה על ידי הממשל לאחראי לוחמה בטרור וביטחון לאומי במחוז מזרח טקסס, תפקיד בו שימש מ-2004 עד 2007 ולאחר מכן לפרקליט המדינה במחוז תפקיד בו שימש עד 2008. במקביל כיהן בשנים 2004 עד 2012 כראש עיריית הית'. ב-2014 התמודד בבחירות המקדימות של המפלגה הרפובליקנית מול חבר הקונגרס המכהן ראלף הול שהתמודד לקדנציה 18 ברציפות. רטקליף גבר על הול בסיבוב השני ברוב של 53% מול 47%. בבחירות הכלליות התמודד ללא תחרות ונבחר לנציג המחוז הרביעי של טקסס בבית הנבחרים. הוא הושבע לתפקידו בינואר 2015. ב-2016 נבחר לכהונה שנייה ברוב של 88% וב-2018 לכהונה נוספת ברוב של 76%. הוא מכהן בקונגרס כחבר בוועדת המודיעין, ועדת המשפטים, הוועדה לביטחון המולדת ובועדת האתיקה. רטקליף הוא מתומכיו המובהקים של דונלד טראמפ ותקף בחריפות את התובע המיוחד רוברט מולר. הוא טען כי התערבות רוסיה בבחירות לנשיאות ארצות הברית 2016 סייעה להילרי קלינטון ולא לטראמפ. ב-28 ביולי 2019 הכריז נשיא ארצות דונלד טראמפ על כוונתו למנות את רטקליף לראש המודיעין הלאומי, אך מועמדותו בוטלה כעבור כחמישה ימים. בפברואר 2020 הודיע טראמפ בשנית כי בכוונתו למנות את רטקליף לראש המודיעין הלאומי במקומו של ממלא המקום ריצ'רד גרנל. הוא הושבע לתפקיד במאי 2020. רטקליף נשוי למישל אותה הכיר בזמן לימודי המשפטים בטקסס והם הורים לשתי בנות. אתר האינטרנט הרשמי של ג'ון רטקליף מדיה וקבצים בנושא ג'ון רטקליף בוויקישיתוף ג'ון רטקליף, ברשת החברתית פייסבוק ג'ון רטקליף, ברשת החברתית אקס (טוויטר) ג'ון רטקליף, ברשת החברתית אינסטגרם ג'ון רטקליף, סרטונים בערוץ היוטיוב ג'ון רטקליף, באתר המדריך הביוגרפי של הקונגרס של ארצות הברית (באנגלית) ג'ון רטקליף באתר ראש המודיעין הלאומי
ג'ון גרנוויל

ג'ון אשלי סואמס גרנוויל (11 בינואר 1928 – 7 במרץ 2011) היה היסטוריון יהודי בריטי, ממוצא גרמני, שעסק בהיסטוריה של העולם המודרני. גרנוויל נולד בשם הנס גוהראור בברלין, גרמניה ב-11 בינואר 1928. ב-1939, ברח מגרמניה בעזרת הקינדר-טראנספורט עם אחיו גוליאן וואלטר. הוא שינה את שמו רשמית לג'ון אשלי סואמס גרנוויל ב-1949 מיד אחרי שקיבל אזרחות בריטית. אמו מתה במחנה ריכוז, ולאביו היו אמצעים מוגבלים לתמוך במשפחה. לאחר השתתפותו בבית ספר הכנה באסקס, הוא למד בבית הספר הטכנולוגי של קיימברידג', אחר כך הוא לקח עבודת גננות בפיטר-האוס, קמברידג'. גרנוויל התחיל ללמוד לבדו במהלך היום ולקחת שיעורים בקולג' בירקבק, לונדון בערב. לגרנוויל ניתנה את העטירה של המועצה המחוזית, שאפשרה לו ללמוד באוניברסיטת לונדון. אחר כך הוא הלך לקולג' בירקבק ובית הספר לכלכלה של לונדון. הוא למד בשם צ'ארלס וובסטר וסיים תואר ראשון בהיסטוריה ב-1951 ודוקטורט, שעליו הוענק לו מדליית האצ'ינסון. גרנוויל התחיל את הקריירה האקדמית שלו באוניברסיטת נוטינגהאם שבו היה עוזר מרצה מוצלח. הוא היה פרופסור להיסטוריה בין לאומית באוניברסיטת לידס מ-1966 עד 1969, אחר כך פרופסור וראש המחלקת להיסטוריה מודרנית באוניברסיטת בירמינגהם מ-1969 עד 1994. אחר כך עבד באוניברסיטת המבורג. גרנוויל התמקד בהצגתו כאיש אנגלי בעל שורשים גרמניים, ולכן רוב מחקרי סובבים סביב זה. הוא פיתח את לימודי התואר הבינלאומי בלידס, שהתמקדה בשימוש סרטים ככלי להבנת ההיסטוריה. גרנוויל התחתן פעמיים. הוא פגש את בטי אנני רוסנברג דרך אחוות הרקנוס בייל, היה להם שלושה בנים ביחד, עם זאת, היא מתה, והשאירה את גרנוויל ביחד אם שלושת ילדיו שהוא צריך לגדל לבד. פטרישיה קארני ניחמה אותו באובדנו, והם התחתנו ב-1975 והמשיכו ללדת עוד ילדים. גרנוויל נפטר ב-7 במרץ 2011. Will, Wilfried, "John Grenville; John Grenville obituary". פטר אלטר, . Out of the Third Reich: Refugee Historian in Post-War Britain, לונדון, 1998 Leeds.ac.uk., Professor J A S Grenville, ‏2011 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הספרייה הלאומית של קמבודיה

הספרייה הלאומית של קמבודיה (בקמרית: បណ្ណាល័យជាតិកម្ពុជា) היא גוף לאומי הממוקם בפנום פן, בירת קמבודיה. הספרייה הוקמה על ידי השלטון הקולוניאלי הצרפתי ב-24 בדצמבר 1924. האסוף הראשוני של הספרייה, עם הקמתה, כלל 2,879 ספרים, רוב הספרים היו בצרפתית. ב-1928 היו באוסף הספרייה עשרת אלפים כרכים, וביקרו בה 9,698 קוראים. נציג צרפתי ניהל את הספרייה עד שנת 1951. לאחר קבלת העצמאות על ידי הקמבודיה, במדינה החלה להתפתח ספרות בשפה הקמרית ומספר הספרים בשפה זו היוצאים לאור כל שנה גדל, וכך גדל גם אוסף הספרים בקמרית בספרייה. הספרייה נסגרה בתקופת שלטונם של קמר רוז' בין השנים 1975–1979. כשמונים אחוז מאוסף הספרייה הושמד בתקופה זו. לפני השתלטותם של קמר רוז' על קמבודיה היו בספרייה 40 עובדים, אך רק שני עובדים שבו לעבודתם לאחר סיום שלטונם בשנת 1979. ב-1980 הוחזר מעמדה של הספרייה הלאומית של קמבודיה. כיום אוסף הספרייה כולל 103,635 פריטים. האוספים המיוחדים כוללים 8,327 מסמכים, כולל מסמכים בצרפתית משנים 1925–1970, ומסמכים וספרים בקמרית משנים 1955–1975. מבנה הספרייה, כמו רוב המבנים בפנום פן בתקופת שלטונם של קמר רוז' שרדו. לעומת זאת אוסף הספרייה ניזוק קשות. בתקופה זו גן הספרייה שימש למרעה של חזירים ועופות. מבנה הספרייה והארכיון שימשו לאחסון מזון ולמגוריהם של רועי חזירים, ובתקופה מסוימת למגוריהם של היועצים הסיניים בקמבודיה. לצורך אחסון מזון פונו המדפים מהספרים, רבים מהם אבדו לאחר מכן. לא ברור מהו המספר המדויק של הספרים אשר אבדו בתקופה זו. הפגיעה הקשה בספרייה הייתה הפגיעה בכוח האדם של המוסד. לפני תקופת קמר רוז' היו בו 40 עובדים. אנשים אלו הוגלו אל מחוץ לגבולותיה של פנום פן, כמו רוב תושביה של העיר. רק שניים מהם שבו לעבודתם ב-1979. Jarvis. (1995). The National Library of Cambodia: Surviving for Seventy Years. Libraries & Culture, 30(4), 391–408. Smith-Frank. (2011). The National Library and Archives of Cambodia: A design proposal for an addition to the existing National Library of Cambodia enabling it to encourage and sustain the continued growth and re-emergence of knowledge and culture in Cambodia. אתר האינטרנט הרשמי של הספרייה הלאומית של קמבודיה (באנגלית) אתר האינטרנט הרשמי של הספרייה הלאומית של קמבודיה (בקמרית) Jarvis. (1995), p. 396 Lost memory: libraries and archives destroyed in the twentieth century Jarvis. (1995), p. 391 Jarvis. (1995), p. 392
מצוק אניברג

מצוק אניברג (בפרואזית: Enniberg) הוא הנקודה הצפונית ביותר באיי פארו. המצוק, שגובהו 754 מטרים והמצוי באי ויד'וי הוא המצוק האנכי הנושק לים השני בגובהו בעולם (אחרי הורנלן (אנ') בנורווגיה). ראש המצוק קשה להגעה, הן בשל תלילות מצדו הימי, הן בשל פני השטח התלולים מצדו היבשתי, והן בשל תנאי מזג האוויר באזור והערפילים הרבים. המצוק מהווה אתר תיירות וספינות רבות מביאות תיירים בעונת הקיץ לתחתית המצוק להתרשם מגובהו ולצפות בציפורי הים הרבות המקננות בו. המצוק הוא אתר הקינון החשוב ביותר באיי פארו, והוא מהווה את הנקודה הצפונית ביותר באיים. מדיה וקבצים בנושא מצוק אניברג בוויקישיתוף Sightseeing tour Enniberg, the Faroe Islands
אילמירה שמסוטדינובה

אילמירה שמסוטדינובה (ברוסית: Ильмира Шамсутдинова; נולדה ב-29 בינואר 1976) היא דוגמנית רוסייה. שמסוטדינובה נולדה בסראטוב לאם שעסקה בהתעמלות אומנותית. ב-1993 הנחתה את טקס בחירת מיס רוסיה. ב-2010 קיבלה תואר בניהול ארגוני. שמסוטדינובה עוסקת בצלילה וברכיבה על אופניים. ב-1990, בגיל 14, השתתפה לראשונה בתחרות יופי, היא השתתפה, בין היתר, בתחרות היופי המקומית של העיר שלה ובתחרות מיס וולגה 1991. היא עבדה שנתיים כדוגמנית באיטליה והופיעה, בין היתר, בתצוגות של פנדי וגוצ'י. היא לקחה חלק בפרסומים של מספר מותגים וביניהם הד אנד שולדרס. בנוסף, תמונותיה הופיעו על מספר רב של מגזיני אופנה ברוסיה. היא הופיעה בקליפים של מספר מוזיקאים, ובהם של להקת "פרמייר מיניסטר" שייצגה את רוסיה באירוויזיון 2002. נבחרה ל"מיס ברית המועצות" (1991). בתחרות מיס אינטרנשיונל נבחרה לסגנית הראשונה (1993). בתחרות מיס אירופה עלתה לחמישייה הסופית (1995). במיס תבל סיימה בין ששת המקומות הראשונים (1996). שמסוטדינובה נשואה ולה שלושה ילדים ומתגוררת במוסקבה. [1] [2] [3] [4] ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בראש שלי (אלבום)

בראש שלי הוא אלבום הבכורה של צמד ההיפ הופ הישראלי שרק וצוקוש, יצא לאור ב-1 באוגוסט 2019 דרך תאקט רקורדס ו-NMC. בראש שלי - יצא לאור ב-6 בדצמבר 2018 כסינגל הראשון מתוך האלבום. בשיר משתתף הזמר עידן רז. עם האחים - יצא לאור ב-29 בינואר 2019 כסינגל השני מתוך האלבום. בשיר משתתף הראפר אודימן. אל תשגע אותי - יצא לאור ב-19 במרץ 2019 כסינגל השלישי מתוך האלבום. בשיר משתתפים הראפרים טדי נגוסה, ויק, טי.או.בי, 9 מילימטר, דראפט וליעד מאיר. חמסה חמסה - יצא לאור ב-18 באפריל 2019 כסינגל הרביעי מתוך האלבום. בשיר משתתף הזמר אלמוג טבקה. למה כל הדרמה - יצא לאור ב-21 ביולי 2019 כסינגל החמישי מתוך האלבום. השיר כולל קולות רקע של אניס נקש ועידן רז ממשיך הלאה - יצא לאור ב-27 בפברואר 2020 כסינגל השישי והאחרון מתוך האלבום. בשיר משתתף אלמוג טבקה.
סנאי אדום אמריקני

סנאי אדום אמריקני (שם מדעי: Tamiasciurus hudsonicus) הוא מין של סנאי אדום פרווה שתחום תפוצתו בצפון אמריקה הצפונית. סנאי זה מזכיר במראהו את הסנאי האדום המוכר, אך למעשה שייך לסוג נפרד. שני המינים חיים באזורים אחרים ואינם חופפים, מה שמפחית את התחרות ביניהם. אורכו של הסנאי 28–35 סנטימטרים ומשקלו 200–250 גרם. הוא בעל פרווה אדמדמה עם זנב בעל גוון אדום עז וקצוות שחורים, בטן וחזה לבנים ועיניים שחורות מוקפות בטבעת אפורות בהירות. הסנאי הוא יונק מותאם לטיפוס על עצים והוא מסתייע בזנב הארוך והשעיר שלו ובכפות רגליו הגדולות. תפוצת הסנאי היא ביערות מחטניים על עצים כמו אורנים או אשוחים. הסנאי נפוץ באזורים בהם יערות מחט משגשגים כמו במרבית קנדה, דרום אלסקה, צפון-מזרח ארצות הברית, לאורך הרי הרוקי וסביב הימות הגדולות. הוא אינו מצוי סביב המישורים הגדולים ובמרבית דרום ארצות הברית, שם אין מספיק עצי מחט, אם כי אוכלוסייה הררית מתקיימת באריזונה. כמו כן הוא אינו מצוי לחופי קולומביה הבריטית ואזור הפסיפיק נורת' וסט, בהם מצוי קרובו סנאי דאגלס (Tamiasciurus douglasii). הסנאי הוא אוכל-כול הניזון בעיקר מזרעים שונים, אצטרובלים, פירות יער וגרגרים, פטריות לרבות רעילות, ביצים, חרקים קטנים ואף מגוזלים או מצעירי ארנבת השלג כאשר הם זמינים ביותר. לסנאי טורפים רבים ביניהם שונר צפוני ומצוי, זאבים, קויוטים, שועלים, סמוריים שונים ועופות דורסים. מדיה וקבצים בנושא סנאי אדום אמריקני בוויקישיתוף סנאי אדום אמריקני, באתר ITIS (באנגלית) סנאי אדום אמריקני, באתר NCBI (באנגלית) סנאי אדום אמריקני, באתר Animal Diversity Web (באנגלית) סנאי אדום אמריקני, באתר האנציקלופדיה של החיים (באנגלית) סנאי אדום אמריקני, באתר GBIF (באנגלית) סנאי אדום אמריקני באתר הרשימה האדומה של IUCN
מרמיטה שעירה

מרמיטה שעירה (שם מדעי: Marmota caligata) היא מין של מרמיטה ממשפחת הסנאיים החיה בצפון-מערב אמריקה הצפונית. היא מכונה באנגלית: "the whistler" - "השרקנית", עקב קריאות האזהרה הרמות שלה. מרמיטה שעירה היא מהגדולות שבבני משפחת הסנאיים, אם כי בממוצע היא קטנה יותר מהמרמיטה האלפינית ודומה בגודלה למרמיטה אולימפית (Marmota olympus) ולמרמיטת ונקובר (Marmota vancouverensis), אשר לעיתים נכללות במין זה. המרמיטה מגיעה לאורך של 62–82 סנטימטרים עם זנב באורך 17–25 סנטימטרים. המרמיטות בעלות דו-צורתיות זוויגית בולטת והזכרים גדולים בהרבה מהנקבות במרבית תת-המינים. משקלה של המרמיטה משתנה לאורך השנה עקב תרדמת החורף הארוכה שלה. כאשר היא מתעוררת, בסביבות חודש מאי, משקלה עשוי להגיע ל-3.75 ק"ג, ועד חודש ספטמבר היא עשויה להגיע למשקל של עד 7 ק"ג. מספר פרטים יכולים להגיע למשקל של 10 ק"ג, והשיא שנמדד היה פרט במשקל 13.5 ק"ג. למרמיטה שעירה פרווה ארוכה אפורה כהה עד חומה כהה, ולעיתים שחורה. הפנים בהירות יותר בגווני אפור עד אפור בהיר. האף והשפתיים מוקפים באזור לבן המוקף פס שחור. המרמיטה היא מכרסם מגושם יחסית, בעל רגליים רחבות, גוף עגלגל, אוזניים קצרות וזנב רחב ושטוח. המרמיטות חיות לאורך מורדות הרים עד גובה 2,500 מטר, מאלסקה עד לדרום נהר היוקון שבדרום קנדה, וכן בוושינגטון, במונטנה ובאיידהו שבארצות הברית. הן שוהות במחילות באדמה, בהן הן נחות ואוכלות. הן חיות ביחידות משפחתיות קטנות וישנות יחדיו במשך החורף. Marmota caligata caligata Marmota caligata cascandensis Marmota caligata okanagana מדיה וקבצים בנושא מרמיטה שעירה בוויקישיתוף מרמיטה שעירה, באתר ITIS (באנגלית) מרמיטה שעירה, באתר NCBI (באנגלית) מרמיטה שעירה, באתר Animal Diversity Web (באנגלית) מרמיטה שעירה, באתר האנציקלופדיה של החיים (באנגלית) מרמיטה שעירה, באתר GBIF (באנגלית) מרמיטה שעירה באתר הרשימה האדומה של IUCN
פונטוס יאנסון

פונטוס סוון גוסטב יאנסון (בשוודית: Pontus Sven Gustav Jansson; נולד ב-13 בפברואר 1991) הוא כדורגלן שוודי המשחק בעמדת הבלם במאלמה. יאנסון התחיל את הקריירה שלו בקבוצת הילדים של "ארלובס". בשנת 2006, יאנסון עבר לקבוצת הנוער של מאלמה.ב-14 בספטמבר 2009 יאנסון ערך את הופעת הבכורה שלו בקבוצה הבוגרת בניצחון 1–2 נגד יורגודן. בעונת 2010, יאנסון השתלב בקבוצה הבוגרת, כמחליפו של ג'סמין סודיץ' שנפצע בתחילת העונה. ב-15 במאי 2010, יאנסון כבש את שער הבכורה שלו בקריירה בהפסד 2–4 למיאלבי. בעונת 2012, יאנסון הפך לשחקן הרכב פותח בקבוצה. ב-24 באפריל 2014, יאנסון חתם בטורינו מהסרייה א', אליה הגיעה בהעברה חופשית. ב-19 באוקטובר 2014, יאנסון ערך את הופעת הבכורה שלו בקבוצה בניצחון 0–1 נגד אודינזה. נגד אודינזה, הוא אף כבש את שער הבכורה שלו בקבוצה, במשחק שנערך ב-30 באפריל 2016 בו ניצחה טורינו 1–5. ב-18 באוגוסט 2016, יאנסון הושאל ללידס יונייטד מהפוטבול ליג צ'מפיונשיפ. ב-23 באוגוסט 2016, יאנסון ערך את הופעת הבכורה שלו בקבוצה במשחק גביע הליגה נגד לוטון טאון. ב-10 בספטמבר, יאנסון ערך את הופעת הבכורה שלו בליגה בהפסד 0–1 נגד האדרספילד טאון. ב-17 בספטמבר, יאנסון נבחר לאיש המשחק בניצחון 0–2 נגד קארדיף סיטי. ב-5 בנובמבר 2016, יאנסון הבקיע את שער הבכורה שלו בלידס, בניצחון 2–3 נגד נוריץ' סיטי. בדצמבר 2016, יאנסון נבחר לכדורגלן החודש בליגה. ב-2 בפברואר 2017 יאנסון חתם על חוזה בלידס לשלוש עונות תמורת 3.5 מיליון פאונד. החוזה נכנס לתוקף עם סיום העונה. ב-25 באוקטובר 2017 יאנסון האריך את חוזהו בקבוצה ל-5 שנים. בעונת 2018/2019 נכלל בנבחרת העונה של הליגה. ב-8 ביולי 2019, יאנסון חתם לשלוש עונות בברנטפורד. בצעירותו, יאנסון שיחק בנבחרת הצעירה של שוודיה. בינואר 2012 זומן לראשונה לסגל הנבחרת הבוגרת. ב-18 בינואר 2012, יאנסון ערך את הופעת הבכורה שלו בנבחרת, במשחק הידידות נגד בחריין. ב-27 במרץ 2018, יאנסון ענד את סרט הקפטן במשחק הידידות נגד רומניה. יאנסון, השתתף עם הנבחרת ביורו 2016, מונדיאל 2018 ויורו 2020. מאלמה ליגת העל השוודית: 2010, 2013, 2014 הסופר קאפ השוודי: 2013 אישיים כדורגלן החודש בפוטבול ליג צ'מפיונשיפ: דצמבר 2016, דצמבר 2017 נבחרת העונה בפוטבול ליג צ'מפיונשיפ: 2016/2017, 2018/2019 מדיה וקבצים בנושא פונטוס יאנסון בוויקישיתוף פונטוס יאנסון, באתר Transfermarkt פונטוס יאנסון, באתר Soccerway פונטוס יאנסון, באתר BDFutbol פונטוס יאנסון, באתר WorldFootball.net פונטוס יאנסון, באתר National Football Teams פונטוס יאנסון, באתר FootballDatabase.eu
הספרייה הלאומית של בהוטן

הספרייה הלאומית של בהוטן (בדזונגקה: Druk Gyelyong Pedzö འབྲུག་རྒྱལ་ཡོངས་དཔེ་མཛོད།) היא ספרייה לאומית ממוקמת בעיר טהימפהו, בירת בהוטן. מטרת הספרייה היא לשמר ולקדם את המורשת התרבותית ודתית של בהוטן. מטרת הקמתה של הספרייה הייתה חלק מן התכנית הלאומית לשמר את המורשת הדתית והתרבותית של בהוטן. תפקידה של הספרייה היה לאסוף ולשמר טקסטים בודהיסטיים. הספרייה הוקמה ב-1967 תחת חסותה של מלכת בהוטן. עם הקמתה שכנה הספרייה במגדל המרכזי של טשיצ'ודזונג. יותר מאוחר, בעקבות גידול האוסף, נבנה מבנה חדש לשם הועברה הספרייה. המבנה החדש כולל ארבע קומות ובנוי בצורה מסורתית, מבנה בעל שמונה פינות המזכיר בצורתו דזונג בהוטני. הבנייה של מבנה הספרייה החדש מומן במלואו על ידי הממשל הבהוטני, ללא תרומות. הארכיון הלאומי אמון על שמירתם של המסמכים הרשמיים של בהוטן. ביולי 2000 נחתם הסכם בין ממשלת בהוטן לממשלת דנמרק, לפי הסכם זה דנמרק תתמוך בהקמת בניין מודרני שבו ישכון הארכיון. בשנת 2004 הושלמה בנייתו של מבנה בן שתי קומות, צמוד לספרייה הלאומית. המבנה מאובזר בציוד אבטחה וציוד מיוחד לצורכי כיבוי אש ובקרת אקלים. כחלק מהארכיון פועל הבנק לזיכרון לאומי, בבנק זה שמורים מסמכים ישנים, מכתבים וכ-7,000 תמונות. כאן נמצאים גם מיקרופילמים של מסמכים וספרים ישנים. בארכיון פועל מיזם לאיסוף ושמירה של ההיסטוריה האוראלית של בהוטן. Ransom. (2011). Bhutan’s First Library Qualification, Background and Development. Education for Information, 28(2-4), 165–173. https://doi.org/10.3233/EFI-2010-0899 Shaw, F. (2007). The national library of Bhutan: A work in progress. Centre of Asian Studies, University of Hong Kong Wangdi, LeGrand, C., Norbu, P., & Rinzin, S. (2021). What’s past is prologue: history, current status and future prospects of library development in Bhutan. Global Knowledge, Memory and Communication, 70(4/5), 339–354. https://doi.org/10.1108/GKMC-12-2019-0153 מדיה וקבצים בנושא הספרייה הלאומית של בהוטן בוויקישיתוף אתר האינטרנט הרשמי של הספרייה הלאומית של בהוטן Shaw, p.255
תאורגיה

תֶאוּרְגִיַה (מיוונית: Θεουργία) פירושה עשיית מופתים, מעשי קסמים, מאגיה, התערבות כוחות על־טבעיים או אלוהיים בחיי האדם. בקבלה פירושה היא ההנחה האומרת כי האדם יכול וצריך להשתתף במעשי הבורא ובהנהגתו את עולמו באמצעות הפעלת נוכחותו בעולם ובאמצעות קיום מצוות (זהו אחד הפירושים לצלם האלוהים בו נברא האדם). על פי הפילוסוף האיטלקי ג'ובני פיקו דלה מירנדולה, התיאורגיה היא מאגיה אלוהית הנסמכת על ברית עם מלאכים או אלים. ניתן לתרגם תיאורגיה כ"מדע או אמנות של המעשים האלוהיים" והיא הפן המעשי של אמנות האלכימיה ההרמטית. ייתר על כן, אלכימיה היא ה"מפתח" לתיאורגיה. המטרה הסופית של מה שעתיד להיות מאוחד עם מקבילים גבוהים יותר המוביל להשגת ההכרה האלוהית. פרופסור משה אידל מסביר, כי ישנן שתי משמעויות עיקריות למונח זה בחקר הדתות. משמעות אחת למושג תיאורגיה היא השפעת מעשי האדם על העולם האלוהי, והמשמעות השנייה היא עליית נפש האדם לעולם העליון באמצעות ריטואלים. שורשי הרעיון התיאורגי בתרבות היהודית נעוצים בספרות חז"ל. ביטוי לכך הוא המדרש: "כל זמן שישראל עושין רצונו של הקב"ה הן מוסיפין כח בגבורה", ה'גבורה' - היא כינוי לאל. על פי המדרש ישראל יכולים כאשר הם מקיימים את רצון האל להעצים את כוחו, והיינו האדם משפיע על האלוהות. אמנם ביטויים מסוג זה אינם מצויים לרוב בחז"ל, אך היוו נקודת מוצא לפיתוחים רחבים בספרות הקבלה. המקובלים העבירו רעיונות שבספרות חז"ל היו קיימים בשוליים, אל מרכז הבמה ההגותית שלהם. על פי מילון ספיר בערך תאורגיה. Garstin p. v Garstin p. v משה אידל, עולם המלאכים - בין התגלות להתעלות, עמ' 154 מבוא לקבלה, המיסטיקה היהודית מראשיתה ועד דור גירוש ספרד, בהוצאת האו"פ, פרק 1: מבוא עמוד 42 פסיקתא דרב כהנא, פיסקה כה; מהדורת מנדלבוים, עמ' 380-379; והשווה איכה רבה א, לג שם הנוסח: "בזמן שישראל". מבוא לקבלה, המיסטיקה היהודית מראשיתה ועד דור גירוש ספרד, בהוצאת האו"פ, פרק 1: מבוא עמוד 63-64. ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.